Mem Teresa

Mem Teresa, berne as Agnes Gonxha Bojaxhi (Skopje, 27 augustus 1910 - Kalkutta, 5 septimber 1997) wie in katolike suster en de grûnlizzer fan in woldiedige religieuze oarde.

 Libben 
Sy is berne yn it doetiidske Ottomaanske Ryk en groeide op yn in promininte Albanees-katolike húshâlding. Yn 1928 gie se foar de Oarde fan de susters fan Loreto yn Letnice oan it wurk. Dy oarder stjoerde har nei Kalkutta yn Yndia om learares te wurden. Sy keas doe de namme Mem Teresa, in ferwizing nei Teresia fan Lisieux.

Yn Kalkutta begûn sy mei har wrâldwiid ferneamde wurk ûnder de earmelju, dat sy oan har ferstjerren trochsette soe. Yn 1950 stifte se de oarder fan Misjonarissen fan Neisteleafde, in religieuze oarder foar susters yn Kalkutta. Yn 1979 krige sy foar har wurk de Nobelpriis foar de Frede.

Yn 2003 waard Mem Teresa sillich ferklearre troch paus Johannes Paulus II. Sy soe yn 1998, in jier nei har ferstjerren, frou Monica Besra fan tuberkuloaze en kanker better makke hawwe doe't dy in foto fan Mem Teresa tsjin har boarst hâlde. Op 4 septimber 2016 waard se hillich ferklearre troch paus Fransiskus.

 Keppelings om utens 
 Spaansktalige side oer Mem Teresa
 Ynformaasje oer Mem Teresa

Kategory:Albaneesk non
Kategory:Albaneesk sindeling
Kategory:Albaneesk sosjaal aktivist
Kategory:Yndiaask non
Kategory:Yndiaask sindeling
Kategory:Yndiaask sosjaal aktivist
Kategory:Sillige
Kategory:Winner fan de Nobelpriis foar de Frede
Kategory:Winner fan de Presidinsjele Frijheidsmedalje
Kategory:Yndiaask persoan fan Albaneesk komôf
Kategory:Persoan berne yn 1910
Kategory:Persoan stoarn yn 1997
Kategory:Kristendom yn Yndia

kn:ಮದರ್‌ ತೆರೇಸಾ
ml:മദര്‍ തെരേസ